
DIN ISTORIA PRONUMELUI IN LIMBA 
ROMÂNEASCĂ. 


„4 ARTICOLUL ANTEPUS SI ARTICOLUL DEMONSTRATIV, 
PRONUMELE DETERMINATIVE AL, ĂST SI VARIANTELE 
LOR, CUCULI = CUCULUI. 


O notă numai de vro câteva rânduri avea să însoțească 
din parte-mi critica pe care mi-o face N. Drăganu în studiul de 
pe paginile precedente (308—314) cu privire la ce am zis despre 
auxiliarul genetivului ali. Observările d-sale se întemeiază pe un 
şir de fapte şi constatări, cari rămase în afară de angrenajul celor- 
lalte elemente ale problemei, trebuiau să ducă la încheierile la 
cari a ajuns. Incadrarea acestor fapte în istoria lui ali a recla- 
mat însă vro câteva alte investigaţii, dând notei intenţionate 
proporţiile unui articol nou asupra pronumelui, care continuă 
seria începută în numerele trecute ale acestei reviste (I, pag. 
233—266, 310—324). | 

Mărturisesc că obiecţiunile făcute mie de autor au avut 
darul de a-mi zdruncina pentru o clipă încrederea în explicarea 
pe care am dat-o lui ali. Un material bogat de exemple, care 
aruncă lumini interesante asupra problemei întregi a articolului 
demonstrativ (al, a, ai, ale) se împreună aci cu observaţii su- 
gestive, ademenind în orbita argumentaţiei d-sale. | 

__Negreşit, dacă forme ca Oltuli, cuculi etc. s'ar fi desvoltat 
de fapt, pe calea unei evoluţiei fonetice, din Oltului, cucului 
etc., nimic war fi mai firesc decât ca să admitem că şi drom. 
ali este continuatorul unui mai vechiu alui neaccentuat. Ar 
trebui făcută deci dovada că o prefacere fonetică de felul acesta 
(ui > i) a fost întradevăr cu putință. Ori încontro ne întoarcem 
însă privirile în cuprinsul ținutului dacoromânesc ui neaccen- 
tuat s'a păstrat nealterat: uimit, Juidr, nu-i nimic etc. Forma api 
— Dicţionarul Academiei scrie api — „apoi“, invocată de N, 


Drăganu cu toată rezerva cuvenită, nu poate avea aci nicio. 

importanţă. N'am intenţia să-i dau deslegarea ia locul acesta. 
Ea s'ar fi putut desvolta însă d. p. dintrun apu neaccentuat 
în frază, cu un -u pornit pe calea amuţirii, prin armonie voca- 
lică în cazuri ca apă ştii sau dintr'un apăi neaccentuat cu di >? 
(cfr. maicăi > maichii etc., v. Rev. fil. I, pag. 245—246). Faţă 
de încercarea de a-l explica pe li din lui ne găsim în aceeaşi 
Situaţie ca şi față de încercarea lui G. Weigand de a-l prezenta 
pe lu ca pe o formă care ar fi luat fiinţă din /ui. G. Weigand 
credea chiar că poate stabili o regulă fonologică după care ui 
protonic ar da u, citând şi alte exemple, lipsite însă de putere 
probatorie. S. Puşcariu îi răspunde având toată dreptatea : 
«Ausserdem sprechen Fälle mit erhaltenem ui gegen diese 
Lautregel» (ZfrPh. XLI — 1921 —, pag. 76), iar afirmația aceasta 
îşi păstrează toată valoarea — mutatis mutandis — şi în cazul 
nostru. 

Atunci cum se explică forme ca Oltuli ? Desigur că numai 
faptul singur că Oltuli este egal Oltului nu ne îndreptățeşte să 
admitem o evoluție Oltului > Oltuli, întocmai precum nu putem 
ajunge de la lu = lui la lu < lui. 

N. Draganu îmi face observarea, întruna din notele sale, 
că nu mi-am precizat atitudinea față de problema lui Zu. N'am 
făcut lucrul acesta, pentra că nu mi se părea necesar în eco- 
nomia studiului meu despre ali. Acuma însă, după ce dânsul 
a pus în evidență anumite fapte, chestiunea primeşte altă infa- 
tisare. D-sa arată că expunerile mele despre ali se izbesc de 
foarte serioase nedumeriri, cari au rămas în afară de conside- 
rațiile mele şi pentru a căror lămurire este nevoie ca să mă 
ocup şi de lu. 

O inovațiunea lingvistică nu are de obiceiu numai un sin- 
gur factor, un singur resort generator. Ea poate să-şi facă apa- 
ritia pe diferite căi. De cele mai multe Ori, un concurs de împre- 
jurări diferite îi dă fiinţă şi viabilitate. Cu alte cuvinte, un fenomen 
lingvistic nu trebuie să aibă numai o singură explicare, întocmai 
precum bunăoară un semantem nu trebuie cu orice preţ să 
derive numai dintr'un singur cuvânt, ci poate să rezulte şi din 
fuziunea duor sau mai multor omonime cari s'au întâlnit în 
anumite accepţiuni ale lor. Oricât de convingătoare ar fi o des- 
legare găsită de noi peniru un fenomen oarecare, ea ar putea 
să vizeze numai o anumită lature a devenirii lui, încât nu tre- 


320 AL. PROCOPOVICI 


buie să concludem imediat că explicările lui anterioare nu mai 
au valoare. 

Cred aşadară împreună cu N. Drăganu că al din con- 
strucţii ca drom. Jon al Gheorghe, arom. fičorlu al Andreiu, 
mgl. Petra al Chita poate şi trebuie să reprezinte o formaţiune 
sintactică primară (ad illum). Desigur, nu este nevoie ca să 


presupunem că primare ar fi numai construcţii de tipul lui fiul . 


lu Toader şi că al ar fi deci o formă secundară, un lu cu -u 
sincopat, după ce i s'a adăogat în mod pleonastic prepoziţia 
a a dativului posesiv (ZirPh. XLI, pag. 79—80). Cunoscând 
construcții preromanice ca hic requiescunt membra ad duus 
fratres: Gallo et Fidencio (sec. VII), nu ştiu dece am crede că 
nau fost cu putință din capul locului si construcții sintactice 
ca ad illum fratrem, ad illum Petrum etc. Aceasta nu mă îm- 
piedecă însă ca sa mă las convins de S. Puşcariu si să cred, 
în opoziție cu N. Drăganu, ca Plaiw lu Om, Piatra lu Craiu 
etc. sânt continuatori ai unui vechi „iuxtapuneri asindetice a 
cuvântului determinat şi a atributului său“. Ba, înclin să cred 
ca si Feciorilor Şoldăneasă, Nacul ginerile Costandiniasa, Vasilie 
nepot Tintoaie etc. sânt ecouri ale unei asemenea iuxtapuneri, 
oricât ar putea fi explicate şi altfel şi oricât i s'ar părea lui N. 
Drăganu că trebuie explicate numai întralt fel. Că parataxa 
aceasta se găseşte in Romania de vest si la plural, iar la noi 
numai la singular, nu poate constitui un argument în contra 
celor susținute de S. Puşcariu. Câte fenomene preromanice nu 
supraviețuiesc în diferite limbi romanice cu o intensitate diferită 
şi chiar cu infatisari deosebite ! 

Genitive ca a/fu) Gheorghe si lu Gheorghe au existat deci 
unul alaturea de altul chiar de la început. Sincopa lui u, întoc- 
mai ca în unu calu > un cal, se înțelege că a fost cu putință 
numai în cazul intaiu, când accentul era precedat cel puțin de 
două silabe neaccentuate, iar nu numai de una, Si mai ales, 
când pe urma ei, din cauza lui a-, nu trebuiau să se formeze 
grupuri consonantice inițiale ca /g etc.1). Dacă a/(u) ar fi fost 
simțit cândva ca a + lu, anume dacă a lu Gheorghe ar fi fost 


— 


1) Z fiind una dintre consonantele cele mai sonore, nu există nici în 
limba românească, precum nu există nici în alte limbi (d. p. în 1. franceză, 
elină, latină, germană etc., cfr. însă rus. #kad etc.) grupuri consonantice 
iniţiale începătoare cu Z (cfr. DR. IV2, pag. 26—31). 

simţit ca o variaţiune a lui Iu Gheorghe, dacă cele două con- 
strucţii nar fi fost independente una de alta, soarta lui u pro- 
babil că mar fi putut să nu fie identică în amândouă cazurile. 
Îmi dau seamă că argumentul acesta nu poate avea o putere 
hotăritoare absolută, dar nici nu va fi lipsit de orice temeiu, 

De aci înainte mă găsesc şi mai mult în cadrele vederilor 
lui 3. Puşcariu. Lu a fost forma caracteristică pentru genetiv, 
lui forma caracteristică pentru dativ. Că dative ca /ui Gheorghe, 
cu lui < illui, sânt mai vechi decât dativele de felul lui Zu 
Gheorghe, nu mai trebuie să ne îndoim în fata dativelor femi- 
nine similare ca ei Șoldăneasă (cfr. că hiind ima Lecăi Floare 
datoare îi Năstăsoae vornicesei cu 20 de lei), cu ei < illaei. Con- 
statăm peste tot o desăvârşită congruenţă între rosturile sintac- 
tice ale lui i/laei şi ale lui ilui. Adaog aci că la început sub- 
stantivele feminine trebuie să fi avut şi ele în cazurile acestea 
forma dativului (cîr., deasemenea dintre exemplele citate de 
mine, ginerile îi Silionease îusă Arpentie ficiorul îi Ghioreheasă 
din 1662, dar Arpentie ficiorul îi Gheorghiese din 1669). Prin 
urmare, mai întâiu nu se putea spune decât ei Şoidănease, dar 
faptul că masculinele declinate cu articolul antepus aveau la 
dativ aceeaşi formă ca şi la nominativ, a creat posibilitatea de 
a se spune pe calea analogiei şi ei Șoldăneasă. 

Apoi a încetat deosebirea dintre lu şi lui, evoluţie provo- 
cată de împrejurarea că de altfel dativul şi genetivul, îndeosebi 
dativele şi genetivele masculine articulate în -/ui, erau identice. 


Biruinţa a fost când mai mult a lui /u când a lui lui; numai 


în uzul literar lui a avut o victorie aproape desăvârşită. 

Dacă am putea presupune că şovăirea dintre lu şi lui a 
început pe când al mai avea forma de alu, atunci poate că 
am îi în măsură să admitem că şi acest alu < ad illum a primit 
înfăţişarea de alui şi că prin analogie cu lui dat. si a lui gen. 
sa ajuns şi la gen. fem. a ei dela dat.ei. Nimic nu ne-ar mai 
împiedeca să-l considerăm apoi pe ai (în caru ca Anufa a i 


Parasca) ca rezultatul unei evoluții a ei >a ii > ai, evoluție în 


care pare a crede N. Drăganu. Dar lucrurile nu s'au petrecut 
aşa. Forma sincopată al, comună dialectelor dacoromân, aromân 
şi meglenoroman, este desigur străromână, ca si forma sinco- 
pată un < unu, cu funcțiune de articol nehotărît, care din cauza 
dispariției atât de timpurii a lui -u ma mai putut să-l prefacă 


12906 21 

în graiurile rotacizante pe n în r (cfr. însă numeralul uru; v. 
DR IV, pag. 1169—1170). Străromână este şi tendința înlocuirii 
lui lui antepus al dativului prin /u, iar nu şi tendinţa inversă a 
înlocuirii lui lu al genetivului prin lui. Dialectele istroromân şi 
meglenit nu mai cunosc decât forma /u, deşi S. Puşcariu mai 
afirma, provocându-se la Th. Capidan, în studiul său Der lu- 
Genetiv im Rumâănischen, că „in Meglen ist lui eine Seltenheit 
und lu die Regel“ (pag. 76—77). La Th. Capidan însuşi nu se 
găseşte acest lui (Meglenoromânii |, pag. 145—150). Şi în textele 
vechi dacoromâneşti lui este chiar şi la dativ numai o formă 
excepțională (cfr. mai jos cele spuse despre Cod. Vor.). Vedem 
aşa dară că mai întâiu s'a desvoltat regula următoare: la ge- 
netivul şi dativul masculin /u este forma articolului antepus, 
-lui forma articolului enclitic. 

Prin urmare na fost destul de exactă nici afirmaţia mea 
că „la construcţii ca a i Parasca s'a putut ajunge şi de la ge- 
netivul fem. sing. i Parasca, adăugându-i-se a < ad lui i după 
analogia lui a lu (a lu Gheorghe), a li (a li Pătru) şi ai (a i 
Florică), probabil încă într'o vreme când confuziunea între a lu 
(masc. sing.), a li (fem. plur) şi a i (masc. plur.) nu se pro- 
dusese încă (cfr. si genetivul mai sus citat a ei noastre cre- 
dipnță cu a din ad, care cere de altfel acuzativul, înainte de 
ei < illaei)“. Aci a lu trebuia scos din cauză, ca si, de altfel, 
a ei noastre credință. Trebuie să renuntam apoi si la orice 
precizare de ordin cronologic. Numai li şi i din a li şi a i au 
ca statornic însoțitor un a invariabil < ad. Un a lu < ad illum 
cu -u nesincopat nu mai poate fi atestat pentru nici un dialect 
şi nici o epocă. În construcții de felul lui a lu Gheorghe însă, 
ca si înaintea pronumelui posesiv, deci si in cazul lui a ei 
noastre credipn{ă, a este articol demonstrativ şi are, orientân- 
du-se după cuvântul determinat, când forma de a, când cea de 
ale, al sau ai. Asa dară continuând a crede că a li (a li Pătru) 
derivă din ad illae, iar a i (a i Parasca) din ad illi, admit şi 
acuma că şi de la celalalt genetiv i Parasca s'a putut ajunge 
la a i Parasca, din-construcţii ca sora i băneasa şi acel moş ai 
Păscăloaie sau ca arom. ungla li lamńe şi frate a li soră des- 
voltându-se sentimentul că înaintea lui 7 se cuvine să stea un 
a, dacă cuvântul precedent nu se termină în -a. 

Genetivelor masculine lu Toader (fiul lu Toader) si al 

Gheorge (lon al Gheorghe) le corespund genetive feminine ca 
a Safta (lon a Safta). Acest a poate să derive sau numai din 
illa(m), construcția /on a Safta reprezentând o simplă iuxtapu- 
nere asindetică (cf. S. Puşcariu, loc. cit.), sau din ad illa(m), 
ca al din ad illum. Genetivul ai Parasca a putut naşte si prin 
contaminare din i Parasca + a Parasca. În asemenea condi- 
tiuni descoperim şi motivul pentru care a i < ad illi a putut 
primi şi funcțiunea de auxiliar al genetivului feminin la sin- 
gular şi a putut fi simțit în urmă numai ca atare. Deosebirile 
de gen şi număr dintre diferitele auxiliare ale genetivelor încetând, 
a li a fost întrebuințat în dacoromâneşte tot mai mult pentru 
genetivul masculin la singular, desigur pe urma tendinței de a-l 
diferenţia pe acesta de genetivul feminin corespunzător, format 
cu ai, şi, probabil, mai ales pentru că cu al lui Z se apropie 
din punct de vedere formal mai mult de masculinele al şi a lu. 
Acest a lu, al cărui a este articol demonstrativ, îşi are însă şi 
el tâlcul său în istoria formelor ca Oltuli, cuculi, ceea ce ne 
sileşte să ne ocupăm aici mai întâiu de articolul demonstrativ 


„Şi de raportul dintre a lu şi a lui. 


Articolul demonstrativ al a fost explicat din lat. ille în con- 
strucţii de tipul rândul al doilea, pagina a doua, mirosul bra- 
zilor şi al florilor etc. Cu acest al a fost confundat şi 47, d. p. 
în omul dl bun, declarat deasemenea un continuator al aceluiaşi 
iile. Dar pentrucă locul lui al, ai, a, ale îl ia adese în uzul dia- 
lectal un a invariabil şi pentrucă funcțiunile lui al nu sânt 
identice cu cele ale lui el resp. d/, sa mai şi crezut că în al s'au 
împreunat a < lat. ad şi el < lat. illu. (W. Meyer-Lübke, 
Gramm. d. rom. Spr. IIl, pag. 188—189, cfr. pag. 92—94). Nu 
s'a dat însă destulă atentiune faptului că a sar fi putut ge- 
neraliza în unele dialecte si pe urma împrejurării că între al, 
ai, a, ale încetează câteodată orice deosebire. Găsim astfel în 
DA (s. v. al, a) şi exemple ca acestea: Pui [lumina] în sfeasnic, 
ca să lumineaze celor den casă ai (= ale‘) bisearecii noroade 
(Biblia din 1688), Slava ali (= ,a?) sfântului (Mineiul din 
1776), Aceia carii nu cinstesc închipuirile a (== „ale“) lui Hs. şi 
ali (= „ale“) născătoarei de Dumnezeu si ale (= ale!) tuturor 


„sfinţilor (ib.), Unii oameni îs mai al (= ai‘) dracului decăt 


dracul (Creangă) etc. Cel mai vechiu dintre monumentele de 
graiu dacoromânesc, Codicele Voronetean, distinge exact, în 

afară de cazul special, când a ia locul lui al, despre care va fi 
vorba mai jos, între al, ai, a şi ale, iar distincţia aceasta, de 
rigoare în uzul nostru literar, a rămas pe alocuri populară până 
în zilele noastre. G. Weigand d. p. scrie în Die rum. Dialecte 
der kleinen Walachei, Serbiens und Bulgariens, Leipzig 1900, 
pag. 53: „Das Eintreten von a für al, a, ai, ale ist beschränkt 
auf Serbien und einen Teil von Mehedinţi, meist sind die vollen 
Formen üblich“, Înlocuirea lui al, ai, a, ale printrun a inva- 
riabil apare deci ca o inovaţiune care nu poate fi anterioară 
constituirii celor patru forme ale pronumelui demonstrativ. Pro 
blema este însă controversată încă. Ajunge ca să consultăm 
dicționarele noastre etimologice, pentru ca să ne lămurim asupra 
părerilor curente. Ele aduc doar vro câteva modificări Si pre- 
cizări noui în cadrele vederilor lui W. Meyer-Liibke. După S. 
Puşcariu *illu „când era neaccentuat în frază, s'a prefăcut în 
*elu. Forma aceasta nu s'a păstrat, căci în poziția ómulu elu 
búnu, e a trecut in ă după vocală labială: ómulu ălu búnu“, iar 
„când avea funcțiunea unui articol proclitic, s'a prefăcut în al(u), 
d. e. al(u) zecelea“ (DA, cfr. DR V, pag. 786, 795); după Can- 
drea-Densusianu al este a < ad + art. -I (Dicţionar general al 
limbii române, Socec 1909, pag. 46), iar „äl se explică prin fo- 
netică sintactică: omu el > omu Gl“ (Dicţionarul etimologic a“ 
limbii române, Socec, 1907, pag. 85); după H. Tiktin lat. illum 
a dat al în procliză, orice e iniţial neaccentuat prefăcându-se în 
a, iar al a devenit àl subt accent (cu à înainte de u, i ca în 
arăt, arăţi;- arată, arate $. â.), pe când înlocuirea lui al, ai, a, 
ale prin a în Moldova pare a trada amestecul lui ad (Dicf. Rom.- 
German, |, pag. 10, 39). S. Puşcariu şi Candrea Densusianu (op. 
cit., pag. 1) se întălnesc în a crede, opinie care se desprinde 
de altfel şi. din cele susținute de W. Meyer-Liibke, că a/ nu se 
punea la început decât înaintea numeralelor şi posesivelor, pe 
când înaintea genetivelor ar fi pătruns numai apoi luând locul 
lui a < ad. După cum am văzut însă pentru S. Puşcariu al = *illu, 
pentru Candrea-Densusianu al = a + -l. S. Puşcariu mai adaugă: 


„În Muntenia *il/u a înlocuit pe ad şi astiel a/ concordă tot- | 


deauna în gen, număr şi caz cu subiectul (complimentul), în 
Mold. dimpotrivă ad a înlocuit pe *illu; de aci se explică mul- 
tele concordări greşite... la scriitorii Moldoveni, care voiau să 


. 

urmeze tradiţia literară născută în Muntenia“, concordări greşite 
dintre cari am spicuit vro câteva mai sus. 

Nu am intenţia să îmbrăţişez aci problema articolului de- 
monstrativ în toată întinderea şi complexitatea ei. Răsfoiesc 
pagini scrise altădată, când goana răsboiului mă muta în scurte 
intervale dintr'un orăşel bucovinean într'altul, un studiu neter- 
minat despre articulare şi articol în limba românească, spre a 
culege dintr'însele vro câteva lucruri cari pot fi utile aici. 

Cred că nici al nici d! nu se pot deriva numai din ille. 
Nu pot înţelege dece d. p. în caballum illum illum formosum 
illum vicini illui > calul Gl frumos al vecinului, întâiul illum l-ar 
fi pierdut pe i-, cel de al doilea l-ar fi prefăcut în d, iar cel 
de al treilea în a. Chiar dacă am admite că în cazul din urmă 
al l-ar îi înlocuit pe a < ad, întrebarea mea şi-ar păstra rostul 
în tot cuprinsul ei, căci şi pentru acest al (în construcţii ca al 
treilea, al meu etc.) ar trebui să plecăm de la illum. Apoi cel 
l-ar putea în locui în exemplul nostru numai pe 4/, nu însă şi 
pe al, întocmai precum äl n'ar putea să apară în locul celui 
din urmă înaintea genitivului vecinului şi nici înaintea numera- 
lelor ordinale şi a posesivelor (treilea, meu). Ar trebui să pre- 
supunem deci că între 4/ şi al s'a produs o diferenţiere sintac- 
tică, căreia nu i-am putea descoperi temeiurile. Cum s'ar putea 
motiva apoi că i- din Mum a dispărut când acesta avea func- 
tune de articol enclitic (caballum illum > calul), s'a păstrat însă 
în celelalte două cazuri (illum formosum > al frumos şi illum 
vicini illui > al vecinului)? Ar trebui să facem iar o afirmaţie 
foarte problematică, anume că intensitatea accentului lui um 
prezenta o întreagă gamă de variațiuni foarte distincte în dife- 
ritele lui funcțiuni, când nu avea rolul de pronume personal sau nu 
servia pentru formarea noului pronume demonstrativ, prin urmare 
când astăzi este de cele mai multe ori neaccentuat în frază. Că 
astfel de deosebiri între diferitele accente „secundare“, inferioare 
accentului în ille > el şi eccum illum > acel, s'ar ti putut menţine 
în mod rigoros, deasemenea nu pare probabil. Putem admite 
aci doar variaţiuni de altă natură, menite de a varia înțelesul 
frazei, întocmai precum putem spune şi astăzi: cdl/ri l frumos 
sau: nù àl frumos sau: nú, &! frumos. Chiar pentrucă şi limba 
preromanică şi cea străromână au fost desigur capabile de astfel 
de inflexiuni ale sonorităţii, nu mă împac cu ideea unui ilim 


oa dia 


îmi Soia Ei it Fit fie aL 2 

cu accent secundar de diferită intensitate, dar repartizat tot- 
deauna în acelaşi grad asupra diferitelor funcțiuni. În funcțiunile 
cari ne privesc aci illum a fost în general neaccentuat în frază, 
iar i- al lui s'a pierdut oridecâteori nu era subt accent, ca în 
illui > lui, illorum > lor, illum > Mfu), îllam > 0, -illum > -I(u), 
-ille > -le, -illa(m) > -(uja, sau în -illac (element deictic!) > a 
din eccum illum illac >> acela. 

Să presupunem însă că i- s'ar fi păstrat totuşi în functiu- 
nile pe cari le discutam la locul acesta. La nici un caz wam fi 
putut ajunge de la i- la ă- (in 497). Orice e iniţial se palatali- 
zează în toate dialectele româneşti. Chiar dacă palatalizarea 
aceasta s'ar datora influenței slave, ea trebuie să fie anterioară 
prefacerei lui e în à după labiale, care n'a lăsat în afară de 
dialectul dacoromân decât urme sporadice 1). Până si vechiul 
e < et, singurul cuvânt pe care S. Puşcariu îl citează în Elym. 
Wb. der rum. Spr. (pag. 49) la litera E, trebuie cetit ie. I. A. 
Candrea a arătat că Psaltirea Scheiana si Psaltirea Hurmuzaki 
au două semne deosebite pentru e si je. (Psaltirea Scheiand, 1, 
pag. 124). De fapt e < et se scrie în Psaltirea Scheiană re- 
gulat cu semnul pentru je, precum uşor ne putem convinge din 
ediția lui I. Bianu. Odată ce am ajuns însă la forma iel nu 
mai poate fi vorba de prefacerea lui ilum în l după vocala 
labială -u. Cât despre forma al, ea ar putea fi explicată de 
fapt din illum în baza regului lui 1. A. Candrea, după care orice 
e inițial ar dispare înaintea unui grup consonantic şi sar pre- 
face în a înaintea consonantelor simple si consonantelor lungi 
(Łe consonantism, Paris 1902, pag. XX). Oricât s'ar potrivi însă 
regula aceasta cu rezultatele finale la cari a ajuns e inițial, mi se 
pare că ea nu corespunde unei evoluții fonetice generale, şi 
unitare. Ar fi să deviez prea mult, dacă as intra în toate amănuntele 
problemei. Aci aproape fiecare cuvânt sau fiecare grup de cuvinte 
îşi are şi subt acest raport istoria sa proprie, îndeosebi în ca- 
zurile în cari în locul vechiului e- apare un a-. A afirma că 


1) V., pentru lab. + e > ă, exemplele aromâne şi meglenoromâne ci- 
tate în DR IV2, pag. 1176, nota 1, iar cele istroromâne în S. Puşcariu, 
Studii istrorom., |, pag. 16—77. De remarcat e că îndeosebi după u, po- 
zitia care ne interesează aci mai mult, prefacerea lui e în ă se produce, 
pare-mi-se, în mod regulat şi în celelalte dialecte. Ar trebuideci să dăm 
probabil şi de un asifu) sau al aromân şi megl., dacă e- war fi devenit i e 
înainte de e >À. i 

foneme atât de deosebite ca ss, cc (în exemplele *essucu > 
*asucu > usuc si eccilum > acel, date de autor) si U (illum > al) 
ar fi putut exercita exact aceeaşi acțiune asupra unui e- pre- 
cedent, mi se pare puțin riscat. Dar insfarsit, chestiunea nici 
nu prea are importanță aici, câtă vreme credem că ille neac- 
centuat în frază a trebuit să-l piardă pe 7-. | 

Forma dl are în general valoarea şi funcțiunea lui acel şi 
cel. Doar în anumite cazuri, când a primit unele sensuri nouă, 
nu poate fi redat totdeauna prin „acel“ sau prin „cel“ (DA). 
Că ille devenind articol şi pronume personal şi desvoltând şi 
alte funcțiuni, ar fi putut să se păstreze şi ca pronume demon- 
strativ până în zilele noastre, cu toate că de altfel s'a simţit 
nevoia de a i se da în această funcţiune din urmă auxiliare 
deictice ca eccum şi illac (acela), cred că nu se poate admite. 
Forma äl trebuie prin urmare să aibă cu totul altă interpretare 
etimologică decât cele date ei până acuma şi să fie de dată 
mult mai recentă, dacă cuprinde de fapt un e- prefăcut în a-. 

istoria lui 07 este în strânsă legătură cu istoria lui st, iar 
despre acesta se spune în DA: „Raportul între äst (ast, est, ist) 
şi acest este analog cu raportul între „acel“ şi „ăl“. Odinioară 
trebuie să fi existat între ele o deosebire reală de sens şi acesta 
să fi însemnat „iacă ăsta“; fiind deci mai expresiv se va fi 
întrebuințat mai ales în funcţiune demonstrativă, pe când 
dist va îi fost întrebuințat mai mult în funcțiune determina- 
tivă, precum se poate cunoaşte din cazurile în care st nu 
poate fi înlocuit (nici în limba literară de azi) prin acest. Scri- 
itorii au ales de la început forma cea mai expresivă, chiar când 
acest lucru nu era absolut necesar, şi astfel acest a devenit 
cuvântul cel literar. În vorbire însă, având la dispoziţie gesturile 
şi înălțarea vocii spre a da mai multă expresie pronumelui de- 
monstrativ, nu a fost necesar să se aleagă forma mai expresivă 
acest. Într'adevăr în graiul poporului de pretutindeni şi în limba 
comună, dst (ast, est, ist) e. pana astăzi cu mult mai des între- 
buinţat decât acest, care se răspândeşte în cercuri mai largi 
abia în timpul din urmă, prin influența limbei literare“. Câtă 
vreme am crezut că l, st sânt forme vechi, cari au existat 
întotdeauna în limba noastră, n'am avut alt expedient, decât 
acela de a atribui asemenea preferinţe stilistice scriitorilor noştri 
vechi. Nu putem constata însă la ei şi alte maniere de felul 

acesta, câtă vreme nu s'a creat o tradiţie literară izvorită din 
structura graiului sau graiurilor în cari s'a scris mai întâiu sau 
mau intervenit anumite stratificări sociale, ca cele de cari vor- 
besc în altă parte (Rev. Fil. I, pag. 256, nota). Ar fi foarte 
curios ca formele acestea, atât de răspândite astăzi, să nu fi 
pătruns nici într'un singur caz într'o literatură destul de cuprin- 
zătoare, ai cărei autori au fost de cele mai multe ori oameni 
fără de multă învăţătură. Observăm că scriitorii veacurilor trecute 
nu se prea pot emancipa de particularităţile dialectului lor nici 
mai apoi, când se străduiesc să observe tradiţia stabilită prin 
opera înâintaşilor lor sau când nu voiesc decât să copieze în 
mod pe cât se poate de exact un text mai vechiu. Păstrăm deci 
din explicările Dicţionarului academic numai partea relativă la 
raportul dintre limba literară pe de o parte şi graiul poporului 
de pretutindeni şi limba comună pe de aliă parte. 

Fireşte că ceea ce am spus despre imposibilitatea unei 
evoluții fontice e > à în cazul lui äl, despre imposibilitatea de 
a-l deriva pe 4/ direct din il/e, se potriveşte aidoma şi pentru 
ăst. Nici st nu poate fi o formă veche, precum nu pot fi forme 
vechi nici ei, ele (ca în exemplele din Braşov citate de DA: 
oamenii ei buni, fetele ele bune), eşti, este, cu e- (nu je-). Sis- 
temul nostru ortografic nu ne îngăduie de a preciza în fiecare 
caz special, dacă trebuie să cetim e- sau je-, dar formele ace- 
stea cu e- sânt prea cunoscute, pentruca să mai aibă nevoie de 
atestări speciale. Nepalatalizarea lui e- este însă în cazul de 
față o dovadă eclatantă că avem de a face cu forme de dată 
mai recentă. 

Formele äl, ăsi, ei, eşti, ele, este sânt necunoscute dialec- 
telor de dincolo de Dunăre şi din Istria. Ba într'insele nu se 
găseşte nici o singură formă corespunzătoare lui ă/ îndeosebi, 
deci cu funcţiune de pronume demonstrativ, care l-ar continua: 
pe ille. Cât despre iste, nici acesta nu există în dialectele acelea 
fără ca să i se fi adăogat vrun alt element şi se pare că n'a 
existat altă dată fără de asemenea adaus nici în dacoromâneşte. 
Nu ma voiu ocupa la locul acesta de formele de tipul lui 
(ajcest(a), pentrucă nu prea au importanţă în această ordine de 
idei pentru problema noastră, dar voiu da mai lia AEAEE 
formelor de tipul lui (a)ist(a). ' 

Cea mai veche formă pe care o citează DA s. v. ast, asta ; 

dst, ăsta este din jumătatea întâia a secolului al XVIll-lea. O: 
găsim la l. Neculce (LET. II, pag. 297/26), deci la cel mai talentat şi 


mai măiestru dintre povestitorii noştri cronicari: FEară Muntenii 
trimitea totdeauna la Duca-Vodă, de cerea datoria cea vechie şi 
eastă nouă. Apoi, după trei decenii dăm iar de forma aceasta, 


la alt- cronicar, E. Kogălniceanu (ib. III, pag. 275/22): s'au popril de 
eastă parte. Formele de tipul aist(a), despre cari DA zice că 
„se găsesc, din vechime până azi, aproape numai în scrieri puţin 
îngrijite, ca stil sau cu colorit dialectal“, apar mult mai din 
vreme şi mai numeroase. Citez după Dicţionarul Academiei : Toate 
aiastea s'au dat la mâna lui, a. 1588, CUV. D. BATR. I 192; aiastă 
pâră, a. 1597, ib. pag. 77; Când am făcut aestă zapis, au fost 
şoltuzul Sandul... Aiaşti oameni sânt toţi din târg, a. 1603, 
ib., pag. 131; de aiasta dăm de ştire dumitale, doc. din 1650, 
ap. HEM 574; aeşti patru fraţi, doc. din 1695, ib. pag. 418. 
Dau în sfârşit un exemplu şi din Cazania din 1643 (pag. 211/1) 
a mitropolitului Varlaam, spre a cita un scriitor mai cunoscut, 
deşi cu un colorit dialectal destul de accentuat în scrisul lui: 
Filosofii lumiei aeştiia. 


Trecem acum la celelalte dialecte. Din Scriitorii Aromâni 


în secolul al XVIII şi glosarul Basmelor Aromâne ale lui P. 
Papahagi, din Dicţionarul Macedo-român al lui |. Dalametra şi 
din glosarul lui G. Weigand din Die Aromunen II culeg formele 
următoare: aisf(u), aişti, aist, aiste, aisla, aestu, aeşti, aestir 
(cit! în cele trei cazuri din ură aje-) şi esta (cit! jestă). Despre 
esta (cfr. seara esta, pag. 3/8) ne spune P. Papahagi (pag. 592): 
„Se aude estă, când cuvântul precedent se termină prin voc. a: 
mularea està“. Deci şi esta îl reprezintă pe aestă, al cărui a- 
dispare aci din imaginea grafică pe urma contracţiunii cu un 
-a precedent. P. Papahagi mai dă în glosar şi forma ist, dar 
singurul exemplu la care ne trimite, fičorlu a iştăi avut, pag. 
18/32, ne arată că avem de a face aici cu un caz similar lui 
estă, că şi acest ist precedat de un a este de fapt un aist. 
Întrun cântec cules de G. Weigand forma estu stă de asemenea 
după -a: la esiu trap (Die Arom., Il, pag. 114, nr. 72/8). Vre- 
dnică de remarcat mai este împrejurarea că după mărturia iz- 
voarelor indicate aici Aromânii nu cunosc o formă ca fel, (ela 
(cfr. însă afel, afela). 

În tabloul pronumelor. demonstrative din dialectul megleno- 


> 
ai AA em aa IE WA E pp E AI AI E Re aaa aaa more an a 

român, dat de Th. Capidan (Meglenoromânii I, pag. 153), for- 


mele cari ne privesc aci sânt acestea: aistu, aişti, aistă, aiste, 
(i)estu, (i)eşti, iastă, jasti. Lipsa lui a- în formele din urmă 
este fireşte o urmare a particularității caracteristice acestui 
dialect de a suprima pe a neaccentuat inițial (cfr. op. cit., 
pag. 97—98). Celelalte demonstrative nu au decât forme fara 
de a-: fista pl. ţişta, feastd pl. feasti, fela pl. fela, fea 
pl. feali, lant pl. larif s. lanţ, lantă pl. lanti, felalant pl. fel- 
alanț, țealanta pl. fealilanti. În aistă, aistu pare că d- s'a men- 
ţinut, pentrucă e urmat de o vocală (i, pe când înainte de 
semivocala 7 s'a comportat ca şi înaintea consonantelor: Testu, 
iastă. Totuşi formele fără de a- par a fi mai puţin uzitate. Th. 
Capidan ne spune că jestu e „întrebuințat numai în Huma: 
Daţ-la la jestu om tânti pari 1/s pentru- forma obişnuită festa“ 
(op. cit., pag. 104). Evidentă greşală de tipar, căci e vorba de 
comuna Ţârnareca, iar nu de Huma (cfr. op. cit. Il, pag. 106, 
unde exemplul citat din povestea auzită de la Vangheli Jara 
din Țârnareca este ortografiat astfel : dats-[ă Id — citeşte la în loc 
de [ă, greşală de tipar— jestu yom tănti pari; cu puţine rânduri 
înainte cetim odată gri la estu om, altă dată gri la estu uom). Prin 
urmare afirmația lui Th. Capidan reprodusă mai sus este în per- 
fect acord cu ce spune în altă parte (op. cit. I, pag. 153): 
„In Ţârnareca se întrebuințează pentru masculin singular numai 
estu“. Este numai o întâmplare că în exemplele citate Şi încă în 
unul la care ne trimite Th. Capidan (Geagea estu lucru an dără, 
vol. I, pag. 112), (î)estu se găseşte totdeauna după a-, de 
vreme ce în povestea din urmă cetim la aceeaşi pagină Si io 
cum si au fur estu imbol. Evident că în toate cazurile acestea, 
şi atunci când se scrie estu, trebuie să cetim jestu. De fapt 
Th. Capidan nu citează decât această formă din urmă acolo 
unde vorbeşte despre e > je- (pag. 103—104), la locul pe care 
l-am mai citat. 

La Istroromâni există numai forma istu şi ista şi aproape 
numai în combinaţiile fela istu şi fästa ista. Nu cunoaştem 
până acuma decât un singur exemplu de felul lui Vezi, ista-i 
te om (L. Morariu în Făt-Frumos, UI, pag. 19). Istrorom. istu 
şi isfa se pare că nu putea să stea aşa dară la început decât 
după -a. Apoi a putut să-şi facă apariţia şi în Cazuri ca 
cel citat după L. Morariu, şi aceasta cu atât mai mult, pentru 

că a- neaccentuat dispare Si de altfel din istroromâneşte (cfr. 
S. Puşcariu, Studii Istroromâne, Il, pg. 67—70). Împrejurarea 
aceasta ne îndreptăţeşte, pe urma comparaţiei cu dialectele 
aromân şi meglenoromân şi pe urma faptului că cele mai vechi 
documente dacoremâneşti nu cunosc decât forme cu a-, să afir- 
raam că şi istrorom. istu, ista reprezintă un mai vechiu *aistu, 
*aista, oricât ar îi greşit I. Maiorescu, când a dat pentru dia- 
lectul istrian şi forma aist(a) (cfr. ib pag. 163— 164). E. Petro- 
vici are toată dreptatea dacă susţine din nou părerea lui Miklo- 
sich că istrorom. fela ista, festa istu „acelaşi, acestaşi“ sânt 
forme decalcate după taj isti “idem” etc., cred însă că greşeşte 
derivându-l pe istrorom. ¿istu de la sl. istii ‘verus, idem, ille’ 
(DRV, pag. 578—579). În cazul acesta mam avea de a face 
numai cu un decalc, ci- în partea a doua a formulei chiar cu un 
împrumut direct. Astfel fela istu ar prezenta în partea întâia un 
element românesc, iar în partea a două un element croat. Lu- 
crul acesta n'ar fi cu neputinţă, dar mai probabil mi se pare că 
rom. (ajistu a fost confundat cu sl. ista şi că pe urma faptului 
acestuia (ajisfu (resp. (ajista), a pierdut aproape cu totul vechea 
sa funcțiune în uzul Istroromânilor, găsindu-se doar în mod 
excepţional într'o frază ca Vezi, ista-i te om. Oricare ar fi ati- 
tudinea pe care am lua-o faţă de problema acum din nou ridi- 
cată de E. Petrovici, nu ista ci aista a dispărut din istro- 
româneşte. 

Concluziunea noastră este prin urmare că mai întâiu scrii- 
torii noştri vechi mau putut întrebuința forme ca dsf, dl şi va- 
riantele lor (ele, este etc.), pentru că nu existau în graiul lor, 
iar apoi când acestea şi-au făcut apariţia, ele n'au putut pă- 
trunde decât cu greu (cfr. eastă din sec. XVIII la I. Neculce şi 
E. Kogălniceanu), pentrucă li se opunea o tradiţie. Cât despre 
formele cu a-, de tipul lui aist(a), singurele cari trebuie să fi 
existat în toate vremurile, ele apar în scrisul nostru, precum am 
văzut, foarte de cu vreme şi destul de numeroase. Că nu se găsesc 
în textele husite, pare să fie o simplă întâmplare, motivată poate 
totuşi de împrejurarea că nau fost prea obişnuite în graiul în 
care au fost scrise aceste texte, de vreme ce au cam ieşit din 
uz şi din celalalt graiu rotacizant al Istroromânilor. l 

Un singur fapt pare a se opune teoriei noastre, şi totuşi 
el ne dă în bună parte cheia pentru deslegarea problemei noa“ 

stre. Toate dialectele cunosc forma feminină astă, dar, în afară 
de cel dacoromânesc, numai în compuse adverbiale de timp : 
istrorom. asfărg, dstez(e), dsteserg, (S. Puşcariu, op. cit., 
pag. 200, cir. ib. I, pag. 48 resp." 164, nr. 20/4 şi 20/5, şi A 
Byhan în Jahresber. VI, pag. 189—190, 297), arom. astară, 


„astădzi s. astăndzi, astă-noapti, astă-seară (cfr. dicţionarul şi 


glosarele citate; P. Papahagi ortografiază aceste forme în glo- 
sar in parte greşit, dar le-am făcut cuvenitele îndreptări), mgl. 
stară, astăz (Th. Capidan, op. cit. I, pag. 76, 98, 178), cfr. 
drom. astar, astăzi, astă-noapte, astă-seară, astă-dată, astă- 
iarnă, astămâneaţă, astă-noapte, astă-primăvară, astă-toamnă, 
astă-vară. Vechimea acestor compoziţii cu astă o arată desigur 


mai întâiu împrejurarea că găsindu-se în toate patru dialectele | 


noastre, nu lipsesc nici în afară de hotarele noastre (it. stamane 
s. stamattina, it. stasera, it. stanotte), dar şi faptul că s'a ajuns 
la forme contrase şi sincopate ca astară (şi arom.), astămâneaţă, 
apoi d. p. as*-primăvară, as'-toamnă, as'-vară. 

Explicările date până acuma formei astă nu sânt convin- 
gătoare şi în parte neclare. După S. Puşcariu (DA) easta (iasta) 
„în cele mai multe regiuni însă s'a schimbat, mai întâi în ca- 
zurile oblice (după analogia lui dlui — alei — alor) în astă, de 
la care s'a format masc. ast“. Explicarea aceasta cade de la sine 
pe urma faptului că àl şi al resp. fem. a, cu funcțiune de pro- 
nume demonstrativ, invocate aci în cazurile lor oblice, sânt forme 
necunoscute dialectelor celorlalte în afară de cel dacoromânesc. 
Candrea-Densusianu (op. cit.) cred că „asta a rezultat din con- 
strucţiuni sintactice de felul acesta: casa (e)sta ... > casa asta.. 
Soarta lui e, pus de autori în parentez, rămâne nelămurită. Cum 
nu se poate admite o evoluţie a + e > a, pe lângă că e artrebui 
să prezinte şi fenomenul palatalizării (je) şi al metafoniei (ea), se 
pare că autorii admit că esta = ista a fost neaccentuat în frază 
şi l-a pierdut pe e- înaintea grupului consonantic st. Dar acest 
e nar mai fi un e iniţial, dacă ar trebui să cetim cdsa esta. 
Apoi e ar fi trebuit să fi dispărut şi în omu est, încât n'am 
mai fi putut ajunge de aci la omu ăst, precum se afirmă la 
acelaşi loc. H. Tiktin nu ne dă decât aceasta explicare, cu care: 
nu mai avem ce începe: „dst ist Anbildung an àl“; prin urmare 
ast este probabil »Anbildung an al“. 

Dacă i- din ista n'a putut să devie a-, atunci a- din asta 

nu poate decât să reprezinte un element care i s'a adăogat lui 
iste. Cred că trebuie să admitem mai întâiu că şi iste a putut 
să-l piardă pe i- ca formă neaccentuată în frază, intocmai ca 
şi le şi ca şi -ipsi > -şi ca element conjunct al pronumelor 
identităţii, împrejurare căreia nu i-am dat cuvenita atenţiune în 
studiul meu despre „Ipse şi pronumele românesc al identităţii“ 
(Rev. Fil., |, pag. 310—324)!). Cred aşa dară că a- din astăzi etc. 
este un element deictic căruia i sa ataşat ca formă conjunctă 
iste resp. fem. ista, că este acelaşi a- ca în azi (arom. adză, 
adzi, aza, azi, andzi, mgl. az, as), deci hac) (cfr. DA). După 
ce iste a primit rolul lui kic, o contaminare dintre hic şi iste, 
resp. hac şi ista, este foarte explicabilă. Asfă < ha(c) ista a 
fost deci la început un ablativ, întrebuințat în expresii adver- 
biaie ca astară, astăzi etc., împrejurare care ne lămureşte acum 


1) Arătam în studiul citat că -şi < ipsi a ajuns să-l reprezinte ca 
formă conjunctă pe ipse al identităţii în toate cazurile singularului şi plura- 
dului de amândouă genurile şi că de la formele de felul lui luişi etc. s'a 
putut ajunge Ja lui i etc. (pag. 320—321). În consecinţă cred că trebuie să 
plecăm pentru explicarea lui cu totului (cfr. N. Drăganu în acest volum, 
pag. 305—308) de la cu fotuluşi (= cum + toto -+ illo 4 ipso, cfr. lat ex 
toto „völlig, gänzlich“) „chiar cu totul“ (cfr. acelaşi „chiar acela“), „chiar 
pe dea'ntregul“, pe când cu totul însemna numai „pe de-a'ntregul“. Aşa 
dară cu totuluș dintrun exemplu ca Într'aceia le vine moartea şi-i ia cu 
iotuluş tot nu trebuie tradus prin „cu totul său“ sau „lor“, ci prin „chiar 
cu totul“. În mod pleonastic s'a zis apoi cu fotuluşi tot „chiar cu totul tot“, 
„Chiar cu totul întreg“. Când -şi al identităţii a fost confundat cu reflexivul 
şi < sibi şi când i s'a putut substitui şi i < illi ca în luişi > lui i, a apărut 
şi forma cu Totului, care şi după N. Drăganu este mai degrabă cu totulu + i 
decât < cu totul + lui. Astfel înțelegem mai bine dece cu fotuluşi (tot) şi 
înlocuitorul său cu totului (tot) pot să se refere şi la pers. l-a şi a 2-a, pe 
când după interpretarea dată acestor expresii de N. Drăganu sar potrivi 
numai cu pers. a 3-a. Se poate spune d. p. şi nu te-ai refăcut cu totului 
{= „cu totuluşi“, adecă „chiar de tot“ s. „chiar cu totul“) (tot) s. nu mai 
uitat încă cu totului (tot) etc. Mai la locul lor ar fi în cazurile din urmă 
forme de felul lui cu fotolu-ți resp. cu totulu-mi, dar simțul acordului pier- 
Zându-se li sa suprapus mai frecventul cu fotului, după ce acesta i s'a 
putut substitui lui cu totuiuşi, care cu a lui -şi < ipsi întrase în legătură 
în mod foarte firesc cu orice persoană (Cfr. ego ipse, tu ipse etc.). Şi limba 
noastră putând exprima intensificarea unei idei în cadrele gradaţiei prin re- 
petarea cuvântului respectiv (cfr. un urs mare mare, i. e. „foarte mare“, 

„mare de tot“, „mare din cale afară“), s'a ajuns şi la cu totului totului resp: 
Cu totului cu lotului „chiar cu Asa ine e „Chiar integral“, „chiar fără 


de nici o rămăşiţă“. 

perfect dece în celelalte dialecte nu se găseşte decât în ase- 
menea compoziții, fără ca să poată avea, ca în vremuri mai 
noui in dacoromână, si funcțiune de pronume demonstrativ in- 
dependent in orice caz al singularului si pluralului (cfr. drom. 
astă casă, astei case etc.). 

În drom. ajastă, arom. *aiestă > jestă, megl. *ajastă > 
jastă (cfr. mgl. aistă) şi istrorom. *aista > ista (despre toate 
formele acestea v. mai sus), ca şi în formele corespunzătoare 
masculine, a- ar putea fi acelaşi hac adverbial, (despre acesta 
cfr. W. Meyer-Lübke, Gramm. d. rom. Spr., LII, pag. 510— 
511). Ar mai putea fi identic şi cu a- din acel etc., unde mi 
se pare totuşi mai de grabă a fi acelaşi a ca -a din acela, 
deci illac. Mai probabil este însă că a < hac şi a < illac, de- 
venind auxiliare ale demonstrativelor, s'au amestecat şi că nu 
trebuie să căutăm prin urmare pentru aceşti a- Şi -a O etimo- 
logie unică. 

Un cuvânt mai trebuie să spunem despre arom. *ajestă > 
jestă (scris esta), pentrucă ne-am aştepta la forma jastă, resp. 
easi. Evident că aici a intervenit analogia cu masc. ajestu 
(scris aestu), întocmai precum după fem. meale s'a format un 
masc. meľ si apoi chiar un masc. sing. mel. 

Ille primind mai variate funcțiuni decât iste, la cel dintâiu 
a trebuit să se simtă într'o măsură mai largă nevoia unor 
auxiliare deictice, când era să-şi păstreze vechea funcţiune de 
demonstrativ. Astfel lui ile demonstrativ i se adaogă totde a- 
una eccum, care va îi avut mai multă putere deictică decât 
illac sau hac, pentrucă în cuprinsul său semantic nu există decât 
această funcţiune deictică, pe când illac şi hac mai cuprind şi 
câte o indicație locală, iar mai adese, pe lângă eccum, şi a-: 
„acel(a), cel(a). Demonstrativului iste, care poate să-l primească 
şi el şi pe eccum, îi ajunge însă şi numai a- singur: drom. 
aestii, arom. aestu, megl. aistu, istrorom. *aistu > istu. Din dia- 
lectul aromân au dispărut chiar compusele lui iste cu eccum, 
căci alătură de arom. afel(a) si fel(a) nu mai există forme arom. 
ca afest(a) si festa. Dar şi fără de eccum si fără de a- nici iste 
na mai. putut rămânea la început, după cum am văzut, pro- 
nume demonstrativ. Apoi un ille compus numai cu a- ar fi dat 
aiel şi prea sar fi simțit ca a + (pron. pers.) iel, putând fi 
înterpretat si ca ad illum > a iel (genetiv). 

Am ajuns în sfârşit atât de departe, ca să putem face 
istoria formelor dacoromâne dst, ele etc. La noi aiestu, aiesta, 
aiastă, aiasta îl pierd pe a- în vremuri relativ recente, desigur 
şi prin fonetică sintactică, precum să întâmplă şi în aromâneşte 
d. p. (cfr. arom. esta), dar şi prin analogie cu acel(a) — cela), 
acest(a) — cest(a). Că lucrul acesta s'a întâmplat atât de târziu, pare 
a dovedi cât de mult a fost simţit, în lipsa lui eccum, a- ca: 
parte integrantă în aiesfu. De abia la I. Neculce şi E. Kogălni- 
ceanu am putut da de o formă ca eastă. Cum inovaţiunile limbii 
întârzie de obiceiu să pătrundă în scris, îi putem atribui 
totuşi o vârstă ceva mai mare. Ne găsim astfel într'o epocă 
in care -u n'a dispărut incă sau n'a amuţit încă cu totul şi în 
care în locul lui éa înainte de e apare tot mai mult e (leage > 
lege). Constatările acestea sânt utile pentru cele ce trebuie să 
urmeze. Mai observăm însă că cele dintâiu forme de felul 
acesta care isi fac apariţia sânt de genul feminin, ceea ce pare 
a dovedi că fonetica sintactică a avut aci de fapt un rol im- 
portant (casa aeasta > casa easta). 

De îndată ce au apărut forme de tipul lui east, deci fără 
de a-, (ajceastă se găsia în faţa lui eastă, (a)ceaste în fata lui 
easte. Pe calea analogiei se formează apoi (a)castă (cum se 
pronunță pe alocuri şi se scrie adese în textele noastre vechi) 
— astă, (a)c est — est, (a)c este — este, (a)ceşti — eşti (nu ieste, ieşti, 
cir. aieşti, aieste), (a)cel — el, (a)c ea — ea, (a): ei — ei, (a)c ele — ele: 
etc. lată cum am ajuns la toate formele acestea şi îndeosebi la 
cele cu e- nepalatalizat. Femininul astă mai ales trebuie să se 
fi încetâţănit repede şi foarte uşor, pentrucă îl aveam pe astă- 
seară, astă-dată, astă-vară etc. Formele din urmă ar trebui scrise 
adecă întrun cuvânt, ca şi astară, astăzi, pentrucă numai după 
emanciparea lui astă, în condiţiunile arătate aici, am putut să 
apucăm, analizându-le, să le ortografiem asfă-seară etc. Astă 
confundându-se astfel cu iastă, noi Dacoromânii, şi numai noi, 
am putut forma şi dialectalele iastă-dată, ias-noapte (cfr. DA) etc. 

Încolo nu mai avem nici o dificultate. Pentru celelalte 
variante ale formelor de tipul este, ele trebuie să adoptăm în 
general şi să le adaptăm explicările dicţionarelor etimologice 
citate. Formele de felul lui est şi e/ devin ăst şi àl după -u; 
masc. ast se formează de la fem. astă, apoi al de la äl după 
analogia lui dsf - ast, aci putând interveni şi influenţa articolului 

demonstrativ al etc. Pentru i din (a)ista, care se găseşte si în 
celelalte dialecte, nu mai e nevoie să adaog nimic. 

Mai înțelegem apoi dece formele cel si cea îl pot înlocui 
numai pe dl, al, ea, a etc. ca d. p. în fata popii ea (= „cea“) 
mare şi ea (= „cea“) mică (DA) sau în omul al ( „cel“) bun 
'(ib.), iar nu şi articolul demonstrativ al, a, ca d. p. în casa 
frumoasă a vecinului sau calul alb al vecinului, în al treilea, al 
meu etc. Articolul demonstrativ al, a este cu totul altceva decât 
aceste forme pronominale l, al, ea, a, etc., iar acestea nu 
sânt decât prescurtări sau prescurtări transformate ale pronume- 
lui demonstrativ (a)cel, (a)cea etc. 

Trebuie să deosebim aşa dară bine între al articol demon- 
-strativ, al < ad illum, auxiliarul invariabil al genetivului masculin 
la singular (Jon al Gheorghe) şi pronumele demonstrativ al, o 
prescurtare modificată a lui (a)cel (omul al bun). Cei trei al au 
aspecte morfologice, sintactice si semantice deosebite. În omul 
al bun =— omul cel bun, al şi cel au pierdut ceva din pregnanta 
functiunii lor demonstrative şi ar putea fi numite mai bine, în 
concordanţă cu vederile Dicționarului Academiei, pronume de- 
terminative. E bine să ne mai reamintim aci că auxiliarul ge- 
mnetivului al (lon al Gheorghe), deşi s'a desvoltat dintr'un mai 
vechiu alu al cărui u a fost sincopat, nu peate fi identificat 
nici cu a lu din construcții de tipul Jon a lu Gheorghe (v. 
mai sus). 

Observăm că în scrisul nostru de altă dată distincțiile 
“de gen şi număr între formele articolului demonstrativ a/, ai, 
a, ale sânt în general de o precizie cu atât mai mare, cu cât 
mai vechi sânt textele. Împrejurarea aceasta si faptul că în unele 
„părţi deosebirile acestea, de rigoare în uzul literar modern, se 


fac şi în graiul popular, dovedesc, cred, cu prisosinţă că ele 


-nu pot fi considerate ca o inovaţiune a limbii, ci că au existat 
întotdeauna. Articolul demonstrativ a luat aşa dară fiinţă în 
forme cari se deosebiau după gen şi număr. Nu numai atât, 
la început ma fost acordat cu cuvântul determinat numai în 
„gen şi număr, ci şi în caz, având deci forme mult mai variate, 
precum dovedesc relictele unei vechi declinări ca a ei noastre 
„credință sau spurerle] a ei lui Pătru a 2. tre[mealtere (v. 
„mai jos, pag. 338). 

Nu încape nici o îndoială că articolul demonstrativ este 

în legătură cu ille. În acest ille însă i- wa putut să devie a-, 
pentru motivele arătate mai sus, ci a dispărut, ¿illum fiind neac- 
centuat în frază. Prin urmare şi aci avem un a- care i sa 
adăogat lui ile. El desigur că nu poate fi decât acelaşi a- ca 
în acela, acesta, aista, deci un element deictic, ceea ce m'a 
determinat să-i zic acestui al articol demonstrativ. Deci calul 
dl frumos al vecinului nu este caballum illum illum Jormosum 
illum vicini illui, ci caballum illum (eccum) illum formosum illac 
illum vicini illui. În formula aceasta, i- din ille a dispărut ori 
de câte ori a fost neaccentuat, odată luându-i locul apoi a- < 
illac (eventual < hac, sau confundat cu acesta), iar altă dată i- 
păstrându-se ca e în cel, s'a prefăcut în vremuri mai recente 
în d, după ce pe calea analogiei arătate mai sus č- s'a pierdut 
din forma aceasta. 

Felul în care se întrebuințează articolul demonstrativ în 
Codicele Voronețean ni-l arată exemplele următoare, alăturea 
ao toate cazurile similare cu ajutorul glosarului lui 
f f i . f 31 56 îl/3 88/ 0 
15/8, 2/8, 99/3, WI a e i tir wa a. 

| | ; 14, cfr. 70/2, 1307/44, 
100 je 9/4, 92/19, 109/13; i TN t539; 155/7, a lui slavă E cfr. 7/4 
a ei obrazire 156/9, a ei noastre credință "4/5, nădeajdia toată a 
noastră %/s; a mariei d{um]n[e]dzeae casă, a Artemideei 9/5-6, 
zboreasca tremeatere a lu lacovu 194, cfr, 117/j, 149j, 157/5, 109 fi 
105/g, 188/j, dulca frumseațe a feaţeei ei 11/1, cfr. 158/5, 100) jan 0285 
a lu lacovu zboreasca tremeatere 111/s, cfr. 122/5, 138/3, 156/4, antru 
a striiriloru preimitoare 1%/2, cfr. 10/6, rebdarieei ceiia lupgiei a 
prorociloru ???/s, neveştedzita a slaveei curură 12/14; al treile podu 
16/7, cfr. 53/14, 169/11; al mieu cătră voi feleliatiu 35/14, cfr. 105/10 : 
al pastoriloru începătoriu 162/12, cfr. 169/1, acela întâiulu al ne- 
SI TATA voasire pohtiri 1*%/2, Ctanstitulu rodu al pământului 

/11, se aveţi credinţa D[om]nu-nostru lu Is Hs al Slaveei Heas 
doospradzeace semenfe ale noastre 74/14, ale tale gândure 57/10, 
cfr. 55/3, 11%/10, 150/9, nece ale beseareciei au furatu 12/10, ale ido- 
liloru slujbe *58/3, cfr. 10/14; întoarseră-se întru ai săi-şi ?6/ə, 
efr.: "3/4; i 

Până aci Codicele Voronețean se găseşte în desăvârşit a- 
cord cu uzul nostru literar. Vro două locuri au nevoie de co- 
mentarii speciale. Cele două scrisori ale apostolului Petru au 
în Codicele Voroneţean câte un mic preambul. Titlul celui 

dintâiu preambul este Spurerea zborestiei tremeatere (silaba fi- 
nala e reprezentată printr'un r aruncat deasupra lui e din fe; 
am putea ceti poate, împreună cu I. G. Sbiera, şi ftremeateri) 
întăeei a lu Pătru !3/s-6, iar titlul celui de al doilea preambul 
Spurer[e] a ei lui Pătru a 2. tre[meajtere (cu silaba finală orto- 
orafiată exact ca în cazul întâiu) 1%/,. Dam aci de un interesant 
genetiv de la a doao tremeatere, corespunzător genetivului din 
136/5-g: zboreştiei tremeatere întăeei. De la a doao genetivul tre- 
buia să fie a ei doao, dar pentrucă între a ei şi doao a intrat 
atributul Zui Pătru (despre al cărui lui v. mai jos) a a fost re- 
petat după Pătru. Şi astăzi ar trebui să spunem, la nominativ, a 
doua lui Petru scrisoare, cu un singur a, însă a lui Petru a doua 
scrisoare, cu doi a. Spurer[e] a ei lui Pătru a 2. tre[meajtere 
prezintă astfel un caz de declinare identică cu a ei noastre cre- 
dință. Aici a ei, locul căruia îl ţine de altfel a < illac 
illam, nemaifăcându-se decât acordul de gen şi număr, iar nu 
şi cel de caz (cfr. rebdarieei ceiia lupgiei a prorociloru 1%%/8), 
derivă de fapt din illac (resp. hac) illaei. În a pelitiei părăsiri 


spurcăciuri 19/11-12, căruia în Biblia din 1688 îi corespunde 


a trupului lepadare de tind, părăsiri este scris greşit în loc de 
părăsire, infinitiv substantival cu complimentul spurcaciuyri (acuz. 
plur.). O greşală de scris prezintă şi cu alele măņru veatrila 
corabïiei lepădămu 83/2, unde trebuie să cetim ca si I. G. Sbiera 
ale noastre in loc de alele, precum reiese si din comparatia cu 
Testamentul Nou din 1648 şi Biblia din 1688. 

Nu există deci până aci nici o singură abatere de la re- 
gula acordului din acele vremuri, păstrată şi în uzul literar din 
zilele noastre, al articolului demonstrativ. Din potrivă, în textul 
acesta dăm încă si de construcții în cari acordul, în legătură cu 
pronumele posesiv sau numeralul ordinal, este si mai amplu, fă- 
candu-se si la caz, nu numai la gen si număr. In schimb putem cita 
trei exemple cu patru cazuri în cari a figurează în locul lui al: 
Pătru apostolă a lu Is Hs 13/5, lacovu a lui D[um]n[e]dzeu şi a 
D[om]nului Is Hs şerbu 109/7, obrazu preemiţi, fraţii miei, a chi- 
nului celuia reului şi al rebdarieei ceiia lugiei a prorociloru 1%5/6. 
În două cazuri a este urmat de lu, iar lucrul acesta nu poate 
fi întâmplător numai. Evident că în al iu s'au contopit cei doi 
l şi că apoi alu a fost despărţit în a-lu. De aici a a putut să 
pătrundă în locul lui al şi în alte cazuri, acesta fiind unul dintre 

resorturile din cari porneşte confuziunea de mai apoi între cele 
patru forme ale pronumelui demonstrativ, a substituindu-se tot 
mai mult şi lui al şi lui ai şi ale. În exemplul al doilea a din 
a lu D[uminlejdzeu îl atrage după sine pe a D|om]nului pentru 
al Domnului, în exemplul din urmă a apare spontan înainte de 
chinului, dar subiectul vorbitor, şi scriitor în cazul de fata, revine 
la a/ înainte de rebdarieei, făcând acordul corect cu obrazu. 
Vedem astfel cum s'au format şi cum trebuie interpretate 
genetive de tipul lui Jon a lui Gheorghe (în loc de Jon al lui Gheoi- 
ghe). Până a ne întoarce la a li mai este nevoie însă de o lămărire. 
În Cod. Vor. lui este forma dativului lui el (mită da-se va 
lui 5/4 etc. etc.) sau a genetivului posesiv (rostulu lui 4/4 etc. 
etc.), iar /u forma articolului antepus: dzise lu Pavelu 7/4, spuse 
lu împăratu 5/9; mărule lu Pavelu */n, sângele lu Stefanu 2/9-10, 
„raintia lu chiesariu %/u. După glosarul lui 1. G. Sbiera aş mai 
putea cita şi alte 22 de dative şi 51 de genetive de felul celor 
din urmă. Pe de altă parte nu-l avem pe lui proclitic cu func- 


țiune de articol decât de două ori la dativ, în se nu ne potrivimu 


lui D|um]nlejdzeu *5/13 şi deaderă cartea lui ghiemunu 5/5 şi de 
două ori la genetiv, în mărturisiia de ale lui Hs strasti 1%0/14 şi 
Spurere a ei lui Pătru a 2. tre[mealtere 165/9. Prin urmare lui n'a dis- 
părut nici odată ca articol antepus al dativului şi a început foarte de 
cu vreme să pătrundă şi la genetiv. Putem bănui chiar că prin alte 
părţi se va fi păstrat mai bine decât în graiul rotacizant al Codicelui 
Voroneţean, descoperind şi aci efectele unei tendinţe similare ca 
in dialectul istroromân, în care nu mai există un lui antepus. 

Forma lui a intrat şi la genetiv, pentru că de altfel nu 
exista nici o deosebire între cazul acesta şi dativ. Totuşi întro 
vreme lu a fost preferit ca articol antepus. Într'un moment dat 
lui recucereşte terenul, înlăturându-l tot mai mult pe Zi. Uzul 
nostru literar este în felul acesta arhaizant în deosebirea rigu- 
roasă pe care o face între al, a, ai, ale şi inovator în gene- 


“ralizarea lui lui antepus. În poziţie enclitică putându-se spune 


numai -/ui, iar în poziţie proclitică şi /u şi lui, limba s'a fixat 
tot mai mult asupra celui din urmă şi în declinarea cu articolul 
antepus. Procesul nu e încheiat nici astăzi încă. 

Într'o vreme s'au întâlnit desigur în acelaşi graiu genetive 
masculine ca ali Boda, a lu Bodă (cfr. Pătru apostolă a lu Is 
Hs) şi probabil şi al Boda (cfr. lon al Gheorghe). Apoi, pe 

urma înlocuirii lui lu prin lui, a lu Boda a devenit a lui 
Boda (cfr. şi lon a lui Gheorghe de mai sus). Acest a lui 
Boda având razimul sau mai ales in genetivele masculine în 
-lui, intră în concurență cu ali Boda. Astfel lui j se poate 
substitui lui Zi şi invers, lui continuând a fi simțit cores- 
pondentul lui -/ui. Chiar împrejurarea aceasta face ca şi -lui 
să poate fi înlocuit de -li. Asa se explică genetive si dative ca 
Boldufuli, Oltuli, Hataguli, harfaganuli, cuculi şi faptul ca se 
găsesc chiar în patria lui a li. Chiar si omu di-ail draculi pe 
care-l citează Drăganu din Râmnicul-Sărat nu ne desminte, dacă 
admitem etimologiile date de mine numirilor topogratice Ali- 
măneşti şi Aliman, căci şi în Râmnicul-Sărat un deal are numele 
din urmă (Rev. Fil. I, pag. 264) '). 


1) În „Codrul Cosminului“ IV şi V, partea a Il-a, Cernăuţi 1929, pag. 
311, V. Grecu se ridică împotriva explicării date de mine lui alimănit, 
deci şi numirilor topografice Alimăneşti şi Aliman. D-sa declară că „neogrec. 
allimono a dai în româneşte înterjecţiunea alimon / aliman! (a ajung[e] la 


aliman), influențată vădit de turc. aman, din care apoi verbul alimoni, ali- 


mani“, Referindu-se la cele susținute de mine, îmi mai atribuie următoarea 
aserțiune : „*A-l trimite în a li mani pe cineva ar însemna deci a-l alimăni, 
adecă a-l înjura, a-lblestema“ (sublinierile sânt ale mele). Dam 
asa dară în cele vreo câteva rânduri îndreptate împotriva etimologiei mele 
„interesante, dar cam drastice“ mai întâiu de vro două afirmaţii greşite. Nu 
poate fi vorba de o interjecţiune românească alimon, întru cât nu ne este 
atestată decât forma aliman cu a. Şi ca titlu al întimpinării sale V. Grecu 
îl alegea mai bine pe alimăni decât pe alimoni, pentrucă în afară de un 
singur ulimonit, atestat pentru Muscel, nu mai cunoaştem decât forme cu 
4 (alimănit etc.). Faptul că plecăm de la neogrec. àħhotuovov, cu o după m, 
nu ne dă dreptul de a inventa un alimon şi nici de a-l preferi pe alimoni 
ca titlu al unei familii de cuvinte între cari alimonit, cu 0, este o formă excep- 
țională, oricât de explicabilă. Apoi mam susţinut nicăiri că „a-l alimăni pe 
cineva“ ar însemna „a-l înjura, a-l blestema“, precum nu mi-a trecut prin 
minte nici ca să identific cuvântul acesta subt raport semantic cu „a ne- 
noroci“. Cu totul altceva este să descoperi în alimănit, participiu care exprimă 
o acţiune îndeplinită, pornind de la a alimani în accepțiunea pe care 


după mine a trebuit să o aibă mai întâiu, înţelesul de „ajuns la aman“. De 


aceea este cu totul deplasată şi obiecţiunea „că trecerea semantică de la 
a injura pe cineva în a-l blestema sau a nenoroci nu este atât de netedă“, 
oricâtă experiență personală s'ar cuprinde în explicaţia autorului că „de 
obiceiu cel ce înjură este mai nenorocit de cât cel înjurat“. Evoluţia seman- 
tică combătută aci de V. Grecu n’a fost susţinută de nimeni. | | 
În studiul meu am arătat cari sânt funcțiunile semantice ale lui ali- 
mănit şi i-am determinat înțelesul în fiecare caz special. Am relevat faptul 

Am putea porni poate mai bine de la numiri topografice 
de tipul lui Piatra lu Craiu, Fața lui Craiu, Piatra Craiului (cfr. 
insă S. Puşcariu, ZirPh., vol. cit, pag. 79), în cari craiu, de 


altfel nume comun, e simțit mai mult ca nume propriu. Dar 


până şi numele proprii înseşi de genul masculin se puteau de- 
clina cu articolul enclitic. Alexandria apărută în 1794 la Sibiiu 
are titlul de /storiia a Alexandrului celui Mare din Make- 
doniia şi a lui Darie din Persida împăraților (Bibl. rom. veche, 
II, pag. 361). De la şovăiri ca cele dintre a li Petru, a lui Petru 
şi Petrului şi dintre a li Craiu şi a lui Craiu (= craiului) a 
putut să răsară uşor un craiuli (= a li Craiu). 

N. Drăganu îmi mai face două obiecţiuni. Din cea dintâiu 
înţeleg că drom. a li War putea fi identificat cu arom. a li, pen- 
tru că cel dintâiu este auxiliar al genitivului masculin sing., 
iar cel de al doilea auxiliar al genetivului feminin sing. 
Desigur că deosebirea dintre cele două dialecte nu se datorește 
unei „curate întâmplări“ si am încercat în cele precedente să 
arăt cum a li s'a fixat la noi asupra genului masculin. Nu ştiu 
apoi dece „întrebuințarea izolată [a lui a Zi) şi înaintea femini- 
nelor la Moţi trebuie să fie un fenomen analogic“, încât afir- 


că acest cuvânt se întrebuințează în imprecaţii, iar dacă am spus că 
alimănit derivă dintruh genetiv a li mâni, întrebuințat într'o înjurătură 
a cărei trivialitate se mai resimte într”una din explicările date lui Hasdeu 
(„blăstem de mamă“), aceasta nu înseamnă că i-am atribuit lui alimăni 
înțelesul de „a înjura“. Aci n'a fost vorba decât de o anumită înjurătură, cu 
o funcțiune semantică pe care am definit-o. 

A da o etimologie nu înseamnă numai, ca în vremurile de altă dată, 
a alătura două cuvinte cari prezintă o asemănare oarecare, unul mai vechiu 
şi celalait mai nou. V. Grecu nu trebuia să trimită numai la pag. 258 a 
studiului meu, ci mai ales la paginile următoare (258—265), destăinuindu-ne 
şi nouă cari sânt vajnicele sale nedumeriri în faţa aparatului de argumente 
pe cari îmi întemeiez etimologia. Acolo ar mai fi aflat că urmele lui alimdni 
se pot descoperi, în interpendenţa lui cu un şir de alte cuvinte, în întreg 
cuprinsul dacoromânesc, că imprejurarea aceasta şi faptul că a desvoltat o 
pletoră de înţelesuri destul de variate îl prezintă ca pe un cuvânt foarte 
vechiu (pag. 262-—263), căruia nu i se poate căuta aşa dară obârşia în 
limba neogreacă. 

Ca să-l descoperi pe neogrec. â))oiuovov nu este nevoie de Krum- 
bacher, Gesch. der Byzant. Lit (1897) pag. 814, nota 8. Interjecţia aceasta 


este foarte obişnuită şi răspândită în neogreceşte. A. Th Hepiteso 


traduce în al său Aettrăv èhinvoyahhimòv (xal yakkoshimvikov) — Dictionnaire 
grec-français et francais-grec — èv “Avva 1908 prin ,helas! ha! ah!, dând 

matia aceasta nu mă poate convinge. Dintr'o regretabilă inad- 
vertanță a mea n'am dat destulă atenţiune faptului că după T. 
Papahagi a li ar fi în graiul Moților chiar mai obişnuit înaintea 
substantivelor feminine decât înaintea celor masculine: „Sub 
această formă — li — s'a păstrat [i/laei] şi în graiul Moților 
înaintea substantivelor chiar [sublinierile sânt ale mele] şi 
masculine: ‘Savina a li Boda; loan a li Pătru; George a li 
Lip” (Albac), alături de genetivul a lu. Întrebuinţarea acestui 
a li chiar înaintea substantivelor masculine e oarecum rară şi 
se datoreşte contaminaţiei aceluiaşi a li întrebuințat îna- 
intea celor feminine: 'paru a li Rafilă» (= arom. ‘perlu 
a li Marie')“ t). Pe de altă parte îndreptam atenţiunea cetitorilor 
studiului meu şi asupra unui a lj aromânesc de genul masculin: 
ali tati = arom. “a tatălui” s. “al tată'2). Nam putut verifica 
nici afirmaţia lui T. Papahagi, nici pe ali tati a lui P. Papa- 
hagi. Colegul şi prietenul meu Chr. Geagea, un admirabil cu- 
noscător al dialectului său aromânesc, nu-şi poate reaminti de 
a îi auzit s'au întâlnit în vreun text un genetiv ca ali tati. 


ca exemplu pe d)hoiuovov sis èpé „malheureux que je suis! malheur à moi 
(Biotoyta poo)", Cuvântul a pătruns subt forma dialectală de &hhotpobvov şi în 
graiul Aromânilor. C.Nicolaides îl traduce in al său "Etopokoymoyv heżmòv 
ths xovroobha/s yhoosns, èy "Ady var 1909 prin rom. vai, lat. vae, grec. oòat 
şi-l derivă din grec. dhhoipove. Prietenul Chr. Geagea mă asigură că locuţiuni 
ca alimunu de mine, alimunu de nâs sânt foarte frecvente la Aromânii din 
Tesalia şi Epir, dar că în nordul ținuturilor aromâneşti cuvântul nu se aude 
Forma aromânească ne arată cam ce ar fi devenit cuvântul grecesc şi la 
“noi. Sau problema accentului, a evoluţiei fonologice şi morfologice n'are 
cumva nici o importanţă în hipoteza &)oipuovo > alimăni ? 

Recunosc că dacă renunţi la orice consideraţii de ordin lingvistic, 
dacă nu poţi aduce împotriva unei etimologii ca cea dată de mine — bună 
sau rea cum o fi — decât argumentul că este „cam drastică“, pudica apro- 
piere între grec. àħhotpovoy din amoroasa tânguire a unei fete nenorocite: 
"A)h&uovov  răhawa râs ăptopat toð New, şi rom. alimăni este foarte sedu- 
cătoare. Ar fi mai bine însă ca ori de câte ori credem că am făcut o des- 
coperire ştiinţifică şi că trebuie s'o dăm publicităţii, să nu lăsăm verificarea 
ei în seamă altora, spre a nu provoca eventual inutile pierderi de timp şi 
de hârtie. De altfel, confundând etimologia cu asonanţa, ajungem uşor în 
situaţii ca a lui H. O. Coxe care a făcut din Ghheuovov un nume propriu 
sau a lui P. Lambecius, welcher „aus der Legende des ehrsamen Esels ein 
Synaxar vom hl. Gadaros machte“ (cfr. Krumbacher, loc. cit.). 

1) Graiu şi Suflet, Il, pag. 52. | 

2) Rev. Fil., |, pag. 249, nota. 

Putin sceptic faţă de forma aceasta, ca si de pdru a li Rafilă 
al Moților, am susţinut despre dialectul dacoromânesc că „a li 
la început o construcţie feminină de plural, nu se găseşte decât 
înaintea unor nume masculine la singular. .., iar a i, la început 
o construcție masculină de plural, numai înaintea unor nume 
feminine la singular“ (ib., pag. 254—255). M’am despoiat astfel de 
un argument puternic în favorul explicărilor mele, deşi mai găsiam 
un vechiu a li dacoromânesc de genul feminin în a/imâni şi 
alimori. Acum însă, fără ca să fiu convins de existenţa arom. 
ali tati, văd că N. Drăganu are toată dreptatea de a nu tăgădui 
existența acestui unic exemplu feminin citat de T. Papahagi: 
paru a li Pafilă. 

Între drom. a li şi arom. a li nu este aşa dară atâta deo- 
sebire, câtă mi se părea mai întâiu. Dar chiar dacă drom. a Zi 
ar fi numai masculin, aceasta nu ne-ar îndreptăţi încă de a-l 
despărți de femininul arom. a li, căci calea pe care alia 
ajuns la noi masculin se lămureşte foarte bine. Plecam în argu- 
mentația mea de la ideea că între diferitele auxiliare ale geni- 
tivului au încetat deosebirile de gen şi număr, împrejurare care 
a dus la întervertirea rolurilor între a i< ad illi şi a li < ad 
illae. Exact în acelaşi fel a putut înceta, precum am văzut dintr'un 
şir de exemple citate după Dicţionarul Academiei, orice deose- 
bire dintre formele articolului demonstrativ al, a, ai şi ale. Ob- 
servările pe cari le face N. Drăganu întro notă despre nepoata-i 
Costes, în care credeam că trebuie să descoperim un a-i mas- 
culin ca si în Dumitrasco ai Ursoi, sânt de toată greutatea, dar 
cred că mai pot descoperi si un alt a i masculin în Catehismul 
Marțian, al cărui text a fost publicat de Al. Rosetti în Graiu 
şi Suflet I2: dzeace porâncitele ale lu ai dumnedzeu (pag. 256). 
Desigur construcția apare greoaie pe urma ingramadirii de ar- 
ticole, îngrămădire-pe care o întâlnim totuşi adese prin textele 
noastre vechi. După simţul cărturarului de astăzi ar trebui să 
lipsească de aici şi ale şi ai. Mi se pare că lu ai dumnedzeu 
trebuie să fie o contaminare a genetivelor lu Dumnedzeu şi ai 
Dumnedzeu. Desigur, în ale lu ai dumnedzeu sar putea vedea 
şi o construcţie stângace sau greşită în care vro întâmplare 
oarecare a făcut ca să apară un ai nemotivat. Dar este prea 
insinuant acest hazard care ni-l aduce înaintea unui genetiv, 
deşi masculin, chiar pe ai, pentru ca să nu-l identificăm cu a: 

din genetive de tipul lui Dumitrasco ai Ursoi şi feciorul ai Sol- 
danease. Apoi pentrucă af este un auxiliar al genetivului carac- 
teristic pentru graiul din Maramureş, de unde a pătruns şi în 
Moldova, deci pentru un teritoriu rotacizant, să nu uităm că ro- 
tacizantă este şi limba Catehismului Marțian. 

Foarte prețioasă este şi constatarea lui N. Drăganu că 
arom. a li se găseşte în Cod. Dimonie şi subt forma mai veche 
de a le: irid arşăne a le Marie. Aceasta este o dovadă mai 
mult că a li derivă de fapt din ad illae. Dar pentru -dialectul 
dacoromânesc mi s'ar putea face o obiecţiune, la care pare că 
este mult mai greu de răspuns. Oricât m'aş provoca pentru -i 
la faptul că -e (< ae) a fost neaccentuat, în dialectul daco- 
român şi îndeosebi în graiul Moților nu s'a ajuns încă la în- 
locuirea desăvârşită a lui e neaccentuat prin į Ar trebui să 
dăm cel puţin şi de câte un a le alăturea de a li, întocmai 
precum găsim pe pieptene alăturea de pieptine, pe adecă ală- 
turea de adică, pe carte alăturea de carti etc. Nu ştiu cât de 
atent a fost T. Papahagi la fenomenul acesta în Tara Moților 
şi cât de precise sânt notaţiile d-sale în cazul de fata. Ali ar 
fi putut însă să ajungă forma preferită pe urma unei tendințe 
de diferenţiere faţă de pluralul feminin al articolului demon- 
strativ ale, intervenind şi o apropiere față de celelalte auxiliare 
ale genetivului cu -i, anume ai şi ei > i. Dar motivele genera- 
lizării lui a li pentru *a le ar putea să fie şi altele, nedescope- 
rite încă, întocmai precum nu putem preciza încă îndeajuns 
dece în dialectul istroromân, care este mai refractar fata de 
prefacerea lui e neaccentuat în i, avem numai i în fsâptir, omir, 
sartsirg, iindirg, frăsir față de lumer, viret (cfr. DR II, pag. 198 
— 200). | 

N. Drăganu are dreptate când arată că în studiul meu 
mă găsesc la pag. 256 (hev. Fil. 1) în contrazicere cu mine în- 
sumi, susținând în notă una, iar deasupra liniei alta. Un lapsus 
calami a făcut să scriu în notă Maramureş în loc de Munţii 
Apuseni, căci numai la acest ţinut m'am putut gândi, când 
însumi nu l-am citat pe ali decât din acea regiune. 

Argumentul al treilea pe care N. Drăganu îl aduce împro- 
triva mea, e faptul potrivirii între dialectul daco-, megleno- şi 
aromân în ce priveşte întrebuințarea lui al: drom. Algeorge, 
arom. Il azisiră al Mitre, jecorlu al pap, megl. Petra al Chita. 

O inadvertenţă îl face să susţie că construcţia cu al se găseşte 
şi în dialectul meglenoromân şi la dativ ca şi în aromână. N. 
Drăganu însuşi ne trimite aci la monografia lui Th. Capidan, 
din care se poate vedea că Meglenoromânii formează dativul 
numai cu la. Dânsul consultă apoi matricola botezațţilor din 
1784 a parohiei Zagra (jud. Năsăud) şi constată, dând foarte 
numeroase exemple, că alăturea de acest a/ se găseşte acolo fe- 
mininul ai, dar nici un ali. „Faptul întrebuințării numai a formei. 
Qi“, încheie autorul, „alături de al în această regiune este deci 
o dovadă indirectă că a li de la Moţi mare a face cu arom. 
a li“. Dar am putea întreba, faptul că la Moţi se găseşte ali, 
chiar şi cu funcţiune feminină şi că şi la ei trebuie să fi 
existat, dacă nu există şi astăzi, acel al al genetivului, prin ur- 
mare faptul că şi Moţii trebuie să-l fi avut, cel puțin altă dată, 
pe al (masc.) alături de a Zi (fem.), ca şi Aromânii, nu do- 
vedeşte că drom. a li = arom. a li? Nu, numai atâta nu do- 
vedeşte nimic, în favorul nici uneia din cele două teze. 


Al. Procopovici. 


